*Metod i strategije provode i pripremaju članovi Zajednice inovativnih nastavnika. Postanite i vi član Zajednice i pronađite još više metoda i strategija, kao i priprema za časove na www.inskola.com.*

|  |  |
| --- | --- |
| Ime I prezime: | **Mr.sc.Fehim Terzić**, Pedagoški zavod Zeničko-dobojskog kantona |
| Predmet: | Moja okolina/Odgojni rad s odjeljenskom zajednicom |
| Razred: | IV |
| Tema – oblast: | Odgovornost: Kultivisanje kućnog cvijeća |
| Naziv M-T-S: | TCI- Temom centrirana interakcija |
| **Kratki opis** | |
| TCI- Temom centrirana interakcija je koncept i metoda rada u grupama. Njen osnovni cilj je socijalno učenje i razvoj ličnosti. Od 50-tih godina prošlog stoljeća, ova metoda je razvijana u Sjedinjenim Američkim Državama od strane psihologinje i psihoanalitičarke Ruth Cohn i terapeuta Normana Libermana i Isaaca Ziemana te drugih predstavnika humanističke psihologije. | |
| **Način primjene** | |
| Suština primjene navedene metode je dinamička ravnoteža između JA, MI, TO u njihovom okruženju, tj. GLOBE.  JA  TO  MI  **JA** je jedinka sa svojim potrebama, shvatnjima i osobinama. Interakcija u grupi se karakteriše kroz **MI**. Zadatak ili tema, koju grupa treba da obradi, označava **TO**. JA, MI i TO su uvezani u razrednu zajednicu, okoliš, društvo, moralne vrijednosti. Ova uvezanost se naziva GLOBE i znači da ništa nije nezavisno od drugoga, sve je svim uticano i stoji u međusobnoj vezi. Prihvatanje i zahtjev za ravnotežom između četiri navedene komponente od strane nastavnika je baza za učinkovit rad u grupama. Ova ravnoteža je dinamička ravnoteža. Kao što se potrebe u grupi mijenjaju (kroz smetnje koje se obrade), tako se mijenja i ravnoteža. Cilj bi trebao biti stalno dostizanje ravnoteže čime se uspostavlja radna sposobnost grupe i postiže zadovoljstvo u grupi. Model TCI bazira se na dinamičkom balansu:  **JA** (moja ličnost i moje kompetencije)  **MI** (naša grupa i naša socijalna kompetencija)  **TO** (stvar, tema, stručna kompetencija)  **GLOBE** ( okoliš, kompetencija polja)  U cilju uspostavljanja i očuvanja ravnoteže, članovi radnih grupa bi se trebali pridržavati sljedećih pravila interakcije prema TCI:   1. Budi sam svoj predsjedavajući ( sam određuj šta ćeš u jednoj diskusiji reći, govoriti ili čuti kada ti to hoćeš. Pokušaj u jednoj rundi razgovora da daš i da primiš ono što bi i sam htio da daš i dobiješ. Budi svoj predsjedavajući – ravnaj se prema svojim potrebama u skladu sa samim sobom, grupom i temom.) 2. Smetnje imaju prednost (uoči prepreke na svom putu, bilo da su tvoje vlastite ili tuđe. Bez njihovog uklanjanja, napredak je spriječen ili otežan.) 3. Budi autentičan i selektivan u svojoj komunikaciji (budi svjestan svojih misli i osjećanja i izaberi ono što želiš reći i učiniti.) 4. Objasni pozadinu i razloge svojih pitanja (kada postavljaš pitanje, reci, zašto pitaš i šta tvoje pitanje tebi znači. Izrazi sebe i izbjegavaj intervjue.) 5. Govori uvijek samo jedna osoba (u grupi bi samo jedan trebao istovremeno govoriti. Ako više osoba hoće istovremeno da govore, u grupi mora biti nađeno rješenje za ovakve situacije. Suzdrži se dok neko drugi govori.) 6. Budi budan za svoje osjećaje (da bi bolje raspoznao šta u trenutku hoćeš, oslušni u svoje osjećaje i svoje tijelo. Često će ti ono više reći o tvojim potrebama i osjećanjima nego tvoja glava.) 7. Tumači samo sebe ( Suzdrži se od interpretacije drugih, uvijek kada je to moguće. Umjesto toga izrazi svoje lične reakcije.) 8. Budi ličnost! (U svojim izjavama zastupaj samoga sebe. Izbjegavaj riječi ''čovjek'', ''mi''. Pokaži sebe kao ličnost i preuzmi odgovornost za ono što kažeš.) | |
| **Primjer primjene** | |
| Navedena metoda moguća je kod integrisanog podučavanja sadržaja iz moje okoline Kultivisanje i uzgoj kućnog cvijeća i usvajanja koncepta odgovornost na mlađem školskom uzrastu. Učenicima su na nastavnom satu Moje okoline usvajali sadržaje vezane za Kultivisanje i uzgoj kućnog cvijeća. Naučili su dosta o gajenju sobnog bilja, uvjetima za život i rast biljaka, dijelovima biljaka, a na satu odgojnog radas odjeljenskom zajednicom uče o građanskom konceptu odgovornost na način da trebaju donijeti odluku o izboru biljaka koje žele kao grupa uzgajati u učioničkom prostoru, ali ovog puta odluka i interakcija tokom donošenja odluke se odvija primjenom metode TCI- Temom centrirane interakcije. Etape u realizaciji ove aktivnosti su sljedće:   1. Podjela učenika u male grupe ( 4 grupe po 5 učenika) 2. Upoznavanje sa sadržajem tema za diskusiju i donošenje odluke 3. Koliko smo spremni kao grupa u našoj učionici uzgajati fikus? 4. Koliko smo kao grupa spremni u našoj učionici uzgajati afričke ljubičice' 5. Koliko smo kao grupa spremni u našoj učionici uzgajati orhideje? 6. Koliko smo kao grupa spremni u našoj učionici uzgajati aloa veru? 7. Čitanje informativnih tekstova o navedenim biljaka i njihovom kultivisanju i uzgoju u zatvorenom prostoru 8. Interkacija po modelu TCI- temom centrirana interakcija   GLOBE  JA    TO  MI  Svaki učenik (JA) pojedinačno nakon čitanja teksta iznosi svoje potrbe, osobine i shvatanja o datoj biljci koju planiraju uzgajati u učionici. Nakon toga grupa (MI) navode prednosti i nedostatke uzgoja biljke u učionici i donose odluku (TO) šta treba da urade kako bi uvezani u zajednicu (GLOBE) uspješno uzgajali i kultivisali datu biljku u učioničkom prostoru. Cilj je da se postigne ravnoteža u grupi, donese adekvatna odluka koja će biti na zadovoljstvo svih članova grupe, a što ima utjecaj i na radnu sposbnost grupe.   1. Prezentacija grupnih odluka nakon TCI- temom centrirane interakcije   Predstavnici grupa prezentiraju svoje odluke i navode razloge za donošenje svoje grupne odluke i njenog uticaja na okoliš GLOBE. | |
| **Sugestije** | |
| TCI- temom centrirana interakcija je izuzetno primjenljiva metoda koja se može koristi kod donošenja različitih odluka u razrednoj zajednici ili školi (odluka o mjestu realizacije izleta, ekskurzije, o izboru predstave koju će gledati u pozorištu i sl.). Također je metoda primjenljiva i u nastavi književnosti pri karakterizaciji likova, zauzimanju stavova o postupcima likova ili izvođenja ključnih ideja koje se mogu dovesti u vezu sa moralnim i društvenim vrijednostima. Također je metoda primjenljiva i za analizu historijskih činjenica u nastavi Društva ili razmatranja nekih tehnoloških dostignuća i njihovog značaja za život savremenog čovjeka. | |

***Prezentacija vaše metode - detaljan opis, fotografije i korišteni materijali:***

1. Čubela, E. (2010). Nastava orijentirana ka djelovanju. Sarajevo:GTZ.
2. <http://novodoba.org/biljka-besmrtnosti-sta-sve-leci-aloja-vera/>
3. <https://miss7.24sata.hr/lifestyle/kako-se-pravilno-brinuti-za-orhideju-6434>
4. <http://saznajlako.com/2014/03/16/africka-ljubicica-sobno-cvece-nega-i-uzgoj/>
5. <http://cvecarstvo.com/2013/06/09/fikus/>
6. <https://en.wikipedia.org/wiki/Theme-centered_interaction>

*GLOBE*

**JA**

TO

MI

**TO**

**MI**